**ELŐTERJESZTÉS**

**10. napirendi ponthoz**

Cikó Község Önkormányzata Képviselő- testületének 2017. május 29-i

rendes/rendkívüli testületi ülésére

|  |  |
| --- | --- |
| Tárgy: | A bonyhádi szennyvíz-agglomeráció közös képviseletének ellátása |
| Előterjesztő: | Haures Csaba polgármester |
| Előterjesztést készítette: | Bakó Józsefné jegyző  |
| Előterjesztés száma: |  8 sz. előterjesztés |
| Előzetesen tárgyalja: |  |
| Melléklet: | Megállapodás-tervezet |
| Az előterjesztés a jogszabályi feltételeknek megfelel: |  |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: |  |

**Tisztelt Képviselő-testület!**

A bonyhádi agglomerációban a 2000-es években három szennyvízberuházás valósult meg: Nagymányok-Kismányok-Bonyhád, Cikó-Bonyhád, valamint Kakasd-Bonyhád települések vonatkozásában. Az érintett 5 település közös szennyvíz-agglomerációt alkot.

Bonyhád Város Polgármestere részére a Magyar Energetikai és Közmű-szabályozási Hivataltól VKEFFO¬2017/2991-1 (2017) ügyiratszámon megkeresés érkezett, amelyben foglaltaknak és a víziközmű-szolgáltatásról szóló 2011. évi CCIX. törvény (a továbbiakban: Vksztv.) 5/G. § és a 61/B. § előírásainak megfelelően az U8110-72 megnevezésű és 21-06497-1-005-00-03 hivatali azonosítóval ellátott víziközmű-rendszer ellátásért felelős önkormányzatainak megállapodást szükséges kötniük.

**Jogszabályi háttér:**

*Vksztv. 5/G. §:*

 *(1) Ha a víziközmű-rendszeren több ellátásért felelős is tulajdonnal rendelkezik (a továbbiakban: közös ellátásért felelősséggel érintett víziközmű-rendszer), akkor az érintettek az ellátásbiztonság követelménye érdekében írásban megállapodnak*

*a) a víziközmű-rendszerrel kapcsolatban e törvényben és végrehajtására kiadott jogszabályokban az ellátásért felelős számára meghatározott jogok gyakorlása és kötelezettségek teljesítésének módjáról és feltételeiről,*

*b) az ellátásért felelősök képviseletéről.*

*(2) Az ellátásért felelősök az (1) bekezdésben meghatározott megállapodást egyszerű többséggel hozzák meg, ahol a szavazati arány az ellátásért felelősök víziközmű-rendszeren fennálló tulajdoni érdekeltsége nettó könyv szerinti értékének megfelelően alakul.*

A megállapodásban tehát meg kell határozni a víziközmű-rendszeren lévő ellátásért felelősök jogait és kötelezettségeit, ki kell választani az ellátásért felelősök képviselőjét. A megállapodás hatálybalépéséhez nem szükséges minden érintett önkormányzat elfogadó határozata, ahhoz elegendő a Vksztv. 5/G. § (2) bekezdés szerinti egyszerű többség elérése (az érintett ellátásért felelős önkormányzatok szavazati aránya a víziközmű-rendszeren fennálló tulajdoni érdekeltség nettó könyv szerinti értékének felel meg.)

Az U8110-72 megnevezésű és 21-06497-1-005-00-03 hivatali azonosítóval ellátott víziközmű-rendszeren az ellátásért felelősök tulajdoni érdekeltsége és szavazati aránya az alábbiak szerint alakul:

**Bonyhád tulajdonának nettó könyv szerinti értéke: 853 901 353,- Ft 36,58 %**

**Nagymányok tulajdonának nettó könyv szerinti értéke: 458 584 255,- Ft 19,65 %**

**Kismányok tulajdonának nettó könyv szerinti értéke: 135 948 716,- Ft 5,82 %**

**Cikó tulajdonának nettó könyv szerinti értéke: 314 718 000,- Ft 13,48 %**

**Kakasd tulajdonának nettó könyv szerinti értéke: 571 334 870,- Ft 24,47 %**

Mindezek alapján kérem a Tisztelt Képviselő-testületet, hogy az alábbi határozat elfogadásával döntsön az előterjesztéshez mellékelt, a bonyhádi szennyvízrendszer ellátásának biztonsága érdekében kötendő megállapodásról.

**Határozati javaslat:**

1. Cikó Község Önkormányzat Képviselő-testülete az U8110-72 megnevezésű és 21-06497-1-005-00-03 hivatali azonosítóval ellátott víziközmű-rendszeren lévő ellátásának biztonsága érdekében kötendő - a határozat melléklete szerinti tartalommal- megállapodást elfogadja és annak aláírására felhatalmazza a polgármestert.
2. Cikó Község Önkormányzat Képviselő-testülete kijelöli Bonyhád Város Önkormányzatát, hogy az U8110-72 megnevezésű és 21-06497-1-005-00-03 hivatali azonosítóval ellátott víziközmű-rendszer ellátásért felelős önkormányzatainak közös képviseletét lássa el, azzal a kikötéssel, hogy a képviselet nem terjed ki a már meglévő, jelenleg hatályos szerződések tartalmi módosítására.

Határidő: azonnal

Felelős: Haures Csaba polgármester

Cikó, 2017. május 23.

 Haures Csaba

 polgármester

Melléklet a ...../2017.(V.31.) sz. határozathoz

**MEGÁLLAPODÁS**

 Az U8110-72 megnevezésű és 21-06497-1-005-00-03 hivatali azonosítóval rendelkező víziközmű-rendszer ellátásának biztonsága érdekében

mely létrejött **Bonyhád Város** **Önkormányzata** (cím: 7150 Bonyhád, Széchenyi tér 12., Törzskönyvi azonosító szám: 733513; Adószám: 15733517-2-17; KSH statisztikai számjel: 15733517-8411-321-17; képviseli: Filóné Ferencz Ibolya polgármester),

**Nagymányok Város Önkormányzata** (cím: 7355 Nagymányok, Dózsa Gy. u. 28., Törzskönyvi azonosító szám: 415419; Adószám: 15415417-2-17; KSH statisztikai számjel: 15415417-8411-325-17; képviseli: Karl Béla polgármester),

**Kismányok Község Önkormányzata** (cím: 7356 Kismányok, Kossuth u. 49. Törzskönyvi azonosító szám: 417875; Adószám: 15417873-2-17; KSH statisztikai számjel: 15417873-8411-321-17; képviseli: Simon László polgármester),

**Cikó Község Önkormányzata** (cím: 7161 Cikó, Iskola tér 1. Törzskönyvi azonosító szám: 415365; Adószám: 15415369-2-17; KSH statisztikai számjel: 15415369-8411-321-17; képviseli: Haures Csaba polgármester),

**Kakasd Község Önkormányzata** (cím: 7122 Kakasd, Rákóczi u. 285., Törzskönyvi azonosító szám: 733524; Adószám: 15733524-2-17; KSH statisztikai számjel: 15733524-8411-321-17; képviseli: Bányai Károly polgármester),

mint **Ellátásért Felelősök** között az alábbi feltételek mellett.

1. **Ellátásért Felelősök** kijelentik, hogy a víziközmű-szolgáltatásról szóló 2011. évi CCIX. törvény (a továbbiakban: Vksztv.) 6. §-a szerint 2014. szeptember 1-től tulajdonosai az U8110-72 megnevezésű és 21-06497-1-005-00-03 hivatali azonosítóval ellátott víziközmű-rendszernek (a továbbiakban: Bonyhád Regionális Víziközmű-rendszer). A Bonyhád Regionális Víziközmű-rendszeren az Ellátásért Felelősök tulajdoni érdekeltsége és szavazati aránya az alábbiak szerint alakul:

**Bonyhád tulajdonának nettó könyv szerinti értéke: 853 901 353,- Ft 36,58 %**

**Nagymányok tulajdonának nettó könyv szerinti értéke: 458 584 255,- Ft 19,65 %**

**Kismányok tulajdonának nettó könyv szerinti értéke: 135 948 716,- Ft 5,82 %**

**Cikó tulajdonának nettó könyv szerinti értéke: 314 718 000,- Ft 13,48 %**

**Kakasd tulajdonának nettó könyv szerinti értéke: 571 334 870,- Ft 24,47 %**

2. **Ellátásért Felelősök** kijelentik, hogy a helyi önkormányzatok tulajdonában álló víziközmű a nemzeti vagyonról szóló 2011. évi CXCVI. törvény 5. § (5) bekezdése alapján az önkormányzati vagyon korlátozottan forgalomképes törzsvagyonának részét képezi. Ennek alapján az **Ellátásért Felelősök** kinyilvánítják, hogy a Bonyhád Regionális Víziközmű-rendszeren a tulajdonosi jogok és kötelezettségek Bonyhád, Nagymányok, Kismányok, Cikó és Kakasd települések önkormányzatait illetik meg és terhelik.

3. A Bonyhád Regionális Víziközmű-rendszeren az **Ellátásért Felelősöknek** kötelessége és egyben joga gondoskodni a közműves szennyvíz-elvezetéséről, a szennyvíztisztítással kapcsolatos víziközmű-szolgáltatási feladatok elvégzéséről.

4. **Ellátásért Felelősök** kölcsönösen kijelentik, hogy a Vksztv. 5/G. § (1) bekezdésének a) pontja szerinti, a Vksztv.-ben és végrehajtására kiadott jogszabályokban az ellátásért felelős számára meghatározott jogok gyakorlásáról és kötelezettségek teljesítésének módjáról a Bonyhád Regionális Víziközmű-rendszerre vonatkozó, mindenkor hatályos Bérleti-üzemeltetési szerződés rendelkezik.

5. **Ellátásért Felelősök** kölcsönösen kijelentik, hogy a Vksztv. 5/G. § (1) bekezdésének b) pontja alapján a Bonyhád Regionális Víziközmű-rendszerre vonatkozóan Bonyhád Város Önkormányzatát jelölik ki mint képviseletükben eljáró ellátásért felelőst, azzal a kikötéssel, hogy a képviselet nem terjed ki a már meglévő, jelenleg hatályos szerződések tartalmi módosítására.

Bonyhád Város Önkormányzata mint a képviseletet gyakorló ellátásért felelős vállalja, hogy a Magyar Energetikai és Közmű-szabályozási Hivatal részére a Vksztv:

 - 61/B. § (7) bekezdése alapján a Vksztv. 61/B. § (3)-(4) bekezdésében előírt adatszolgáltatásokat teljesíti, továbbá

 - 61/B. § (8) bekezdése alapján a Bonyhád Regionális Víziközmű-rendszerre vonatkozó adat keletkezését, változását vagy megszűnését az arra okot adó körülmény vagy tény bekövetkezését követő 15 napon belül, a változás tényét bizonyító okirat egyidejű megküldésével bejelenti.

6. **Ellátásért Felelősök** tudomásul bírnak arról, hogy a Vksztv. 5/G. § (2) és (4) bekezdése alapján a Bonyhád Regionális Víziközmű-rendszer működtetésével kapcsolatos, a Vksztv. 5/G. § (1) bekezdésén alapuló megállapodásaikat - így jelen megállapodást is - egyszerű többséggel hozhatják meg, ahol a szavazati arány az Ellátásért Felelősöknek a víziközmű-rendszeren fennálló, 1. pontban meghatározott tulajdoni érdekeltsége nettó könyv szerinti értékének megfelelően alakul. Ha azonos szavazati arány alakul ki, a döntést a tárgyév január 1-jén legnagyobb felhasználói egyenértékkel rendelkező ellátásért felelős szavazata határozza meg.

7. **Ellátásért Felelősök** a Vksztv. 5/G. § (5) bekezdése alapján a Bonyhád Regionális Víziközmű-rendszeren az 1. pontban meghatározott tulajdoni érdekeltségük nettó könyv szerinti értéke arányában viselik az ellátásért felelős számára meghatározott feladatokkal járó terheket.

8. Bonyhád Város Önkormányzata mint a képviseletet gyakorló ellátásért felelős köteles jelen megállapodást a Vksztv. 5/G. § (3) bekezdése értelmében az aláírást követő 30 napon belül a Magyar Energetikai és Közmű-szabályozási Hivatal részére megküldeni.

*Jelen megállapodást - mely három oldalból és 8 pontból áll - elolvastuk, tartalmát megértettük és azt, mint akartunkkal mindenben megegyezőt cégszerűen aláírtuk.*

Kelt: ………………………, 2017. év május hó ….. napján.

 Bonyhád Város Önkormányzata Nagymányok Város Önkormányzata

Filóné Ferencz Ibolya polgármester Karl Béla polgármester

 ellátásért felelős ellátásért felelős

Kismányok Község Önkormányzata Cikó Község Önkormányzata

 Simon László polgármester Haures Csaba polgármester

 ellátásért felelős ellátásért felelős

 …..

 Kakasd Község Önkormányzata

 Bányai Károly polgármester

 ellátásért felelős

Jelen megállapodást Bonyhád Város Önkormányzati Képviselő-testülete a …………….. számú határozatával hagyta jóvá.

Jelen megállapodást Nagymányok Város Önkormányzati Képviselő-testülete a …………….. számú határozatával hagyta jóvá.

Jelen megállapodást Kismányok Község Önkormányzati Képviselő-testülete a …………….. számú határozatával hagyta jóvá.

Jelen megállapodást Cikó Község Önkormányzati Képviselő-testülete a ………………. számú határozatával hagyta jóvá.

Jelen megállapodást Kakasd Község Önkormányzati Képviselő-testülete a …………….. számú határozatával hagyta jóvá.